
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 66 

20 Φεβρουάριου 2015 


ΔΙ ΑΚΗΡΥΞΕ ΙΣ 

(ΐ) 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 
ΠΕΡΙΦΕΡΕΙΑΚΗ ΕΝΟΤΗΤΑ ΦΛΩΡΙΝΑΣ 
ΔΙΕΥΘΥΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
ΤΜΗΜΑ ΠΡΟΜΗΘΕΙΩΝ 

Αριθμ. 18605/573 

Περίληψη διακήρυξης Νο6 ανοικτού διεθνούς επα¬ 
ναληπτικού διαγωνισμού για την ανάθεση υπηρεσι¬ 
ών μεταφοράς μαθητών, χωρικής αρμοδιότητας Π.Ε. 
ΦΛΩΡΙΝΑΣ, για το σχολικό έτος 2014-2015, συνολικού 
προϋπολογισμού 2.000.000,00 ευρώ, συμπεριλαμβανο¬ 
μένου Φ.Π.Α. (ΘΡν 60130000 Υπηρεσίες Ειδικών Οδικών 
Μεταφορών Επιβατών). Η Περιφέρεια δυτικής Μακεδο¬ 
νίας - Περιφερειακή Ενότητα Φλώρινας διακηρύσσει τη 
διενέργεια Ανοικτού Διεθνή Διαγωνισμού για την ανάθε¬ 
ση υπηρεσιών μεταφοράς μαθητών, χωρικής αρμοδιό¬ 
τητας Π. Ε. Φλώρινας, για το σχολικό έτος 2014-2015, με 
σφραγισμένες προσφορές και με κριτήριο κατακύρωσης 
τη χαμηλότερη τιμή, μίσθωσης κατάλληλων μεταφορι¬ 
κών μέσων δημόσιας χρήσης, που πληρούν τους όρους 
ασφαλείας, για τη μεταφορά μαθητών Πρωτοβάθμιας 
και Δευτεροβάθμιας Εκπαίδευσης της Π.Ε. Φλώρινας 
από τον τόπο κατοικίας τους στη σχολική τους μονάδα 
και αντίστροφα, για όλες τις ημέρες λειτουργίας των 
σχολείων μέχρι 30-6-2015, προϋπολογιζόμενης δαπάνης 
2.000.000,00 €, συμπεριλαμβανομένου Φ.Π.Α. 

Ο διαγωνισμός θα διενεργηθεί στην Φλώρινα επί 
της οδού Πτολεμαίων 1 - Διοικητήριο όπου στεγάζε¬ 
ται η Περιφερειακή Ενότητα Φλώρινας στον ημιώροφο, 
Δ/νση Διοικητικού - Οικονομικού, τμήμα Προμηθειών την 
16/3 /2015 ημέρα Δευτέρα και ώρα 12:00 π.μ. 

Ο διαγωνισμός θα διενεργηθεί από την αρμόδια επι¬ 
τροπή αξιολόγησης των αποτελεσμάτων των διαγωνι¬ 
σμών και των διαγωνισμών διαπραγμάτευσης της Π. Ε. 
Φλώρινας. Η ως άνω επιτροπή γνωμοδοτεί προς την 
Οικονομική Επιτροπή της Περιφέρειας Δυτικής Μακε¬ 
δονίας, η οποία λαμβάνει τις σχετικές με το διαγωνισμό 
αποφάσεις, ως αρμόδιο όργανο διεξαγωγής και κατα¬ 
κύρωσης κάθε μορφής δημοπρασιών και διαγωνισμών. 

Η ανάθεση υπηρεσιών μεταφοράς μαθητών, που απο¬ 
τελεί αντικείμενο του διαγωνισμού, υποδιαιρείται σε 
τμήματα και οι διαγωνιζόμενοι πρέπει να υποβάλλουν 


προσφορά, τουλάχιστον για ένα τμήμα από τα τμήμα¬ 
τα 1 έως 4 ή και για κάθε μεμονωμένη διαδρομή εντός 
το κάθε τμήματος. Μπορούν επίσης να υποβάλλουν 
προσφορά για περισσότερα του ενός ή για το σύνολο 
των ανωτέρω τμημάτων, του παραρτήματος Α, η δε 
κατακύρωση μπορεί να γίνει και για περισσότερα του 
ενός τμήματα ή και για το σύνολο των τμημάτων στον 
ίδιο μειοδότη. Επίσης οι διαγωνιζόμενοι μπορούν να 
υποβάλουν προσφορά για το τμήμα 4 από ένα έως 
δύο δρομολόγια από τα με αριθ. 1 έως 116. Τα τμήματα 
του διαγωνισμού, όπως αναλύονται στο παράρτημα Α, 
είναι τα εξής: 

1. ΤΜΗΜΑ 1: Δρομολόγια με λεωφορεία ή μικρά λεωφο¬ 
ρεία ή ΔΧ επιβατικά για τη μεταφορά μαθητών Α'/θμιας 
και Β'/θμιας Εκπ/σης σε σχολικές μονάδες, χωρικής αρ¬ 
μοδιότητας Δήμου Φλώρινας, (ο προϋπολογισμός του 
τμήματος συνολικά ή ανά διαδρομή συμπεριλαμβανομέ¬ 
νου του Φ.Π.Α. αναφέρεται στον πίνακα των διαδρομών 
του παραρτήματος Α). 

2. ΤΜΗΜΑ 2: Δρομολόγια με λεωφορεία ή μικρά λε¬ 
ωφορεία ή ΔΧ επιβατικά για τη μεταφορά μαθητών 
Α'/θμιας και Β'/θμιας Εκπ/σης σε σχολικές μονάδες, 
χωρικής αρμοδιότητας Δήμου Αμυνταίου, (ο προϋπο¬ 
λογισμός του τμήματος συνολικά ή ανά διαδρομή συ¬ 
μπεριλαμβανομένου του Φ.Π.Α. αναφέρεται στον πίνακα 
των διαδρομών του παραρτήματος Α). 

3. ΤΜΗΜΑ 3: Δρομολόγια με λεωφορεία ή μικρά λε¬ 
ωφορεία ή ΔΧ επιβατικά για τη μεταφορά μαθητών 
Α'/θμιας και Β'/θμιας Εκπ/σης σε σχολικές μονάδες, 
χωρικής αρμοδιότητας, Δήμου Πρεσπών (ο προϋπολογι¬ 
σμός του τμήματος συνολικά ή ανά διαδρομή συμπερι¬ 
λαμβανομένου του Φ.Π.Α. αναφέρεται στον πίνακα των 
διαδρομών του παραρτήματος Α). 

4. ΤΜΗΜΑ 4: Δρομολόγια μεμονωμένα με λεωφορεία- 
μικρά λεωφορεία - Δ.Χ. Επιβατικά για τη μεταφορά 
μαθητών Α'/θμιας και Β'/θμιας Εκπ/σης σε σχολικές 
μονάδες, του νομού Φλώρινας (ο προϋπολογισμός ανά 
διαδρομή συμπεριλαμβανομένου του Φ.Π.Α. αναφέρεται 
στον πίνακα των διαδρομών του παραρτήματος Α). 

5. Για τα τμήματα 1 έως 3 γίνονται δεκτές προσφορές 
από υποψηφίους αναδόχους που καλύπτουν το σύνο¬ 
λο των δρομολογίων του κάθε τμήματος ή μέρος ή 
ορισμένων διαδρομών αυτών. Το τμήμα 4 περιέχει με¬ 
μονωμένες διαδρομές από 1 έως 84 ενός δρομολογίου 
μονού ή διπλού 

Τα διαθέσιμα οχήματα μπορούν να χρησιμοποιούνται 
για περισσότερα του ενός δρομολόγια εφόσον αυτά δεν 
ανήκουν στην ίδια λειτουργική ζώνη, ή αν ανήκουν στην 
ίδια λειτουργική ζώνη αποδεικνύεται από τους χρόνους 
και τις χιλιομετρικές αποστάσεις ότι αυτά μπορούν να 
πραγματοποιηθούν και δεν διακινδυνεύεται η ασφαλής 
και έγκαιρη μεταφορά των μαθητών από και προς τα 
σχολεία φοίτησης. 

Οι αιτήσεις συμμετοχής - υποψηφιότητες πρέπει να 
υποβληθούν στην Περιφέρεια Δυτικής Μακεδονίας - 
Περιφερειακή Ενότητα Φλώρινας - Διεύθυνση Διοικη¬ 
τικού - Οικονομικού, Τμήμα Προμηθειών, Πτολεμαίων 
1 - Τ.Κ.53100, μέχρι τις 16/3/2015 ημέρα Δευτέρα και 
ώρα 12:00 π.μ. 

Πηγή χρηματοδότησης της μεταφοράς των μαθητών 
είναι οι Κ.Α.Π. των δευτεροβάθμιων Ο.Τ.Α., μέσω των 
οποίων, επιχορηγείται η Περιφέρεια Δυτικής Μακεδο¬ 
νίας - Περιφερειακή Ενότητα Φλώρινας, αποκλειστικά 
για το σκοπό αυτό (άρθρο 8 της Κ.Υ.Α. υπ’ αριθμ. 24001/ 
11-6-2013 (ΦΕΚ 1449 Β714-6-2013). 

Οι δαπάνες δημοσίευσης της διακήρυξης στην εφημε¬ 
ρίδα των Ευρωπαϊκών Κοινοτήτων βαρύνουν την Ευρω- 
πάίκή'Ενωση και οι δαπάνες δημοσίευσης της διακήρυ¬ 
ξης αρχικής και επαναληπτικής (εφόσον απαιτηθεί) στον 
ημερήσιο και εβδομαδιαίο τύπο, βαρύνουν τον, κατά 
περίπτωση, ανάδοχο φορέα, αναλογικά με το μέρος του 
προϋπολογισμού των υπηρεσιών μεταφοράς μαθητών, 
για το οποίο θα υπογράψουν την οικεία σύμβαση και 
καταβάλλονται σε κάθε περίπτωση από αυτόν. 

Η σχετική διακήρυξη με όλα τα παραρτήματα διατί¬ 
θεται και χορηγείται, από την Π. Ε. Φλώρινας Διεύθυνση 
Διοικητικού - Οικονομικού, Τμήμα Προμηθειών, πληρο¬ 
φορίες Χρήστος Κωνσταντινίδης. Οι ενδιαφερόμενοι 
(ημεδαποί και αλλοδαποί, από τα κράτη μέλη της Ε.Ε. 
ή από τα κράτη του Ε.Ο.Χ. ή από τα κράτη που έχουν 
κυρώσει τη σύμβαση του Π.Ο.Ε. για τις δημόσιες συμβά¬ 
σεις), μπορούν να παραλάβουν τα παραπάνω στοιχεία 
και ταχυδρομικά, εφόσον το ζητήσουν έγκαιρα και εμ- 
βάσουν, κατόπιν συνεννόησης με την Διεύθυνση Οικονο¬ 
μικού, Τμήμα Προμηθειών της Π. Ε. Φλώρινας, στο εξής 
Υπηρεσία, πέραν της αναφερόμενης ανωτέρω δαπάνης 
και τη δαπάνη της ταχυδρομικής αποστολής τους. Η 
Υπηρεσία αποστέλλει τα ζητηθέντα στοιχεία μέσω των 
Ελληνικών Ταχυδρομείων ή ιδιωτικών εταιρειών μετα¬ 
φοράς αλληλογραφίας και χωρίς να φέρει ευθύνη για 
την τυχόν μη έγκαιρη άφιξή τους στον ενδιαφερόμενο. 

Το πλήρες κείμενο της διακήρυξης θα διατίθεται 
και σε ηλεκτρονική μορφή μέσω του διαδικτύου στη 
διεύθυνση: ϊιίίρ:// νννννν.ράηπ.ρον.ρΓ και ΙιΙΙρΥ/νννννν.ίΙοπηα.ςΓ. 

Κάθε σχετική πληροφορία θα παρέχεται από την 
αναθέτουσα αρχή, τηλ. 23850 54504. 

Κριτήριο για την τελική επιλογή του υποψηφίου ανα- 
δόχου ή των αναδοχών θα είναι αυτό της χαμηλότε¬ 
ρης τιμής, για τη συνολική τιμή του κάθε τμήματος ή 
διαδρομής 

Για την έγκυρη και παραδεκτή συμμετοχή στον δια¬ 
γωνισμό, οι ενδιαφερόμενοι καταθέτουν, μέχρι την ημέ¬ 
ρα και ώρα λήξης του διαγωνισμού, το σφραγισμένο 
φάκελο της προσφοράς τους, σύμφωνα με τις κείμενες 
διατάξεις και την παρούσα διακήρυξη. 

Οι φάκελοι υποβάλλονται είτε (α) με κατάθεση τους 
στην Επιτροπή Διαγωνισμού, είτε (β) ταχυδρομικά προς 
την Δ/νση Οικονομικού της Π.Ε. Φλώρινας, που διενεργεί 


τον διαγωνισμό, μέχρι την προηγουμένη του διαγωνι¬ 
σμού είτε (γ) με κατάθεση τους στο πρωτόκολλο της 
Διεύθυνσης Οικονομικού της Π.Ε. Φλώρινας το αργότερο 
μέχρι την ημερομηνία και ώρα λήξης της προθεσμίας 
υποβολής των προσφορών, όπως αυτή καθορίζεται από 
την παρούσα διακήρυξη. 

Σε περίπτωση ταχυδρομικής αποστολής ή κατάθεσης 
στο πρωτόκολλο, οι φάκελοι Προσφοράς γίνονται δε¬ 
κτοί εφόσον συνοδεύονται από αίτηση του διαγωνιζό- 
μενου και έχουν πρωτοκολληθεί στο πρωτόκολλο της 
Διεύθυνσης Οικονομικού της Π.Ε. Φλώρινας. 

Εγγύηση συμμετοχής (κατά το άρθρο 25 του 
Π.Δ. 118/07) στο διαγωνισμό που εκδίδεται υπέρ του 
συμμετέχοντος, σε ποσοστό 5% προϋπολογισθείσης 
δαπάνης, με το Φ.Π.Α., υπολογιζόμενου επί του προϋπο¬ 
λογισμού του τμήματος ή των τμημάτων, ή των διαδρο¬ 
μών για το οποίο ή για τα οποία υποβάλλει προσφορά. 

Η διάρκεια του έργου της ανάθεσης υπηρεσιών με¬ 
ταφοράς μαθητών δημόσιων σχολείων, χωρικής αρμο¬ 
διότητας Π.Ε. Φλώρινας, αρχίζει από την υπογραφή των 
συμβάσεων έως τη λήξη του σχολικού έτους 2014-2015 
με δυνατότητα χρονικής παράτασης του αντικειμένου 
της σύμβασης διάρκειας έξι μηνών. 

Γ ια περισσότερες πληροφορίες οι ενδιαφερόμενοι 
μπορούν να απευθύνονται στη Δ/νση Διοικητικού - Οι¬ 
κονομικού, Τμήμα Προμηθειών Π.Ε. Φλώρινας Οικονομι¬ 
κών Υπηρεσιών Ν.Α. Φλώρινας (Τηλ. 23850 54-504), κάθε 
εργάσιμη μέρα και ώρα. 

Το τιμολόγιο δημοσίευσης στον ελληνικό τύπο θα 
κοπεί στο όνομα: Περιφέρεια Δυτ. Μακεδονίας, Π.Ε. Φλώ¬ 
ρινας, Πτολεμαίων 1, ΑΦΜ. 997769589, Δ.Ο.Υ. Κοζάνης, 
με τιμή δημοσίου και θα βαρύνει τον ανάδοχο ή τους 
αναδόχους. 

Φλώρινα, 18 Φεβρουάριου 2015 

Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 

-♦- 

( 2 ) 

ΝΟΜΟΣ ΑΤΤΙΚΗΣ 

ΔΗΜΟΣ ΓΑΛΑΤΣΙΟΥ 

Αριθμ. Διακ. 3183/4-2-2015 

Ο Δήμος Γαλατσίου ανακοινώνει ότι, σύμφωνα με τη 
με αριθ. 70/2015 απόφαση της Οικονομικής Επιτροπής, 
μετατέθηκε η ημερομηνία διενέργειας του ηλεκτρονι¬ 
κού ανοικτού διαγωνισμού (Περίληψη Διακήρυξης: 3195/ 
4-2-2015, Φ.Ε.Κ. τ. ΔΔΣ 42/6-2-2015) για την προμήθεια 
τροφίμων του Δήμου καθώς και των Ν.Π., έτους 2015, με 
κριτήριο κατακύρωσης τη χαμηλότερη τιμή, ο οποίος 
είχε προγραμματισθεί για τις 26 Φεβρουάριου 2015, ως 

εξή ς : 

• καταληκτική ημερομηνία ηλεκτρονικής υποβολής 
των προσφορών η Δευτέρα 9η Μαρτίου 2015 (9-3-2015) 
και μέχρι ώρα 17:00, 

• ημερομηνία προσκόμισης στο Πρωτόκολλο του 
Δήμου των υπευθύνων δηλώσεων, των στοιχείων και 
δικαιολογητικών για τη συμμετοχή του προσφέροντος 
στη διαγωνιστική διαδικασία μέχρι τις 12 Μαρτίου 2015 
(12-3-2015), ημέρα Πέμπτη και ώρα 14:00. 

• ημερομηνία αποσφράγισης των ηλεκτρονικών προ¬ 
σφορών, η 13η Μαρτίου 2015 (13-3-2015), ημέρα Παρα¬ 
σκευή και ώρα 11:00 π.μ. 

Κατά τα λοιπά ισχύουν οι όροι και οι τεχνικές προδι¬ 
αγραφές της αρχικής Διακήρυξης. 

Σχετικές πληροφορίες δίνονται στα τηλέφωνα 210- 
2143370, 210-2143311 - Ατλιδάκης. 

Γαλάτσι, 18 Φεβρουάριου 2015 
Ο Δήμαρχος 

ΓΕΩΡΓΙΟΣ ΜΑΡΚΟΠΟΥΛΟΣ 

-♦- 

(3) 

ΔΗΜΟΣ ΗΡΑΚΛΕΙΟΥ 
Αριθμ. 15940/10-02-2015 

Ο Δήμος Ηρακλείου, σύμφωνα με την 863/22-12-2014 
απόφαση της Οικονομικής του Επιτροπής, προκηρύσ¬ 
σει ανοικτή δημοπρασία με σφραγισμένες προσφορές 
και κριτήριο κατακύρωσης την χαμηλότερη τιμή για 
την επιλογή αναδόχου για την κατασκευή του έργου: 
«ΟΛΟΚΛΗΡΩΜΕΝΗ ΠΑΡΕΜΒΑΣΗ ΕΞΟΙΚΟΝΟΜΗΣΗΣ 
ΕΝΕΡΓΕΙΑΣ ΣΤΙΣ ΚΤΙΡΙΑΚΕΣ ΕΓΚΑΤΑΣΤΑΣΕΙΣ ΤΗΣ 
ΔΗΜΟΤΙΚΗΣ ΕΝΟΤΗΤΑΣ ΝΕΑΣ ΑΛΙΚΑΡΝΑΣΣΟΥ ΤΟΥ 
ΔΗΜΟΥ ΗΡΑΚΛΕΙΟΥ ΚΡΗΤΗΣ» 

Προϋπολογισμού 391.017,19 Ευρώ (με αναθεώρηση και 
Φ.Π.Α.) 

Στο αντικείμενο του διαγωνισμού περιλαμβάνεται 
κάθε υλικό, εργασία και υποχρέωση, που περιγράφεται 
αναλυτικά στην παρούσα διακήρυξη και τα παραρτή- 
ματά της. 

Στο διαγωνισμό δικαιούνται να συμμετάσχουν: 

1. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ.., εφόσον ανήκουν στην 1η τάξη και άνω για έργα 
κατηγορίας ΟΙΚΟΔΟΜΙΚΑ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα 
οποία δεν τηρούνται επίσημοι κατάλογοι αναγνωρι¬ 
σμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια με το δημοπρατούμενο, από 
ποιοτική και ποσοτική άποψη. 

2. Κοινοπραξίες εργοληπτικών επιχειρήσεων εγγε¬ 
γραμμένων στην τάξη Α2 και άνω του Μ.Ε.Ε.Π. για έργα 
κατηγορίας ΟΙΚΟΔΟΜΙΚΑ με τις προϋποθέσεις της παρ. 
10 του άρθρου 16 του ΚΔΕ (αναβάθμιση ορίου λόγω 
κοινοπραξίας). 

Όσοι επιθυμούν να λάβουν μέρος στο διαγωνισμό πρέ¬ 
πει να υποβάλλουν προσφορές, σύμφωνα με τα οριζό¬ 
μενα στην παρούσα διακήρυξη το αργότερο μέχρι την 
03-03-2015, ημέρα Τρίτη και ώρα 10:00", στην αρμόδια 
επιτροπή για την διεξαγωγή του διαγωνισμού. 

Ο τόπος υποβολής των προσφορών είναι το Δημαρ¬ 
χιακό Κατάστημα της Νέας Αλικαρνασσού του Δήμου 


Ηρακλείου, Οδός Αρτεμίσιας και Διονύσου 13 Α Νέα Αλι¬ 
καρνασσός, Τ.Κ. 71601. Προσφορές που θα κατατεθούν 
μετά την παραπάνω ημερομηνία και ώρα λογίζονται 
ως εκπρόθεσμες, απορρίπτονται ως απαράδεκτες και 
επιστρέφονται. 

Οι ενδιαφερόμενοι θα υποβάλλουν το φάκελο προ¬ 
σφοράς τους, ιδιοχείρως ή αποστέλλοντας τον ταχυ¬ 
δρομικά με συστημένη επιστολή ή μέσω οουΐΊβΓ στο 
γραφείο πρωτοκόλλου του Δήμου Ηρακλείου. Στη περί¬ 
πτωση της ταχυδρομικής αποστολής, ο Δήμος ουδεμία 
ευθύνη φέρει για το χρόνο και το περιεχόμενο των 
φακέλων προσφοράς που θα αποσταλούν. 

Η αποσφράγιση των προσφορών θα γίνει στις 03-03- 
2015 ημέρα Τρίτη και ώρα 10:00 στο Δημαρχιακό Κατά¬ 
στημα της Νέας Αλικαρνασσού του Δήμου Ηρακλείου, 
από την τριμελή Επιτροπή που έχει οριστεί με απόφαση 
της Οικονομικής Επιτροπής του Δήμου. 

Αν για οποιονδήποτε λόγο δεν διεξαχθεί η δημοπρα¬ 
σία την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμιά προσφορά, θα διενεργηθεί σε 
νέα ημερομηνία που θα καθορίσει με πράξη της η Προ- 
ϊσταμένη Αρχή και η οποία θα γνωστοποιηθεί με φαξ 
πέντε (5) τουλάχιστον εργάσιμες ημέρες πριν τη νέα 
ημερομηνία, σε όσους έλαβαν τεύχη του διαγωνισμού 
και την ίδια ώρα(10:00 π.μ.). Η ίδια διαδικασία μπορεί να 
επαναληφθεί και δεύτερη φορά με τους ίδιους όρους 
και προϋποθέσεις. 

Ο συνολικός προϋπολογισμός Μελέτης του έργου 
ανέρχεται σε 391.017,19 Ευρώ και αναλύεται σε: 

Δαπάνη Εργασιών: 230.804,81 € (Οικοδομικά: 217.904,81 
€ και Ηλεκτρομηχανολογικά: 12.900,00 €) 

Γενικά έξοδα και Όφελος εργολάβου (ΓΈ.+ΟΈ.): 
41.544,86 € 

Απρόβλεπτα (ποσοστού 15% επί της δαπάνης εργα¬ 
σιών και του κονδυλίου Γ.Ε.+ Ο.Ε.): 40.852,45 € 

Αναθεώρηση: 4.698,03€ 

Φόρος Προστιθέμενης Αξίας: 73.117,03€ 

Το έργο χρηματοδοτείται από το Ευρωπαϊκό Ταμείο 
Περιφερειακής Ανάπτυξης (ΕΤΠΑ), από πιστώσεις της 
πράξης «Εξοικονόμηση Ενέργειας Νέας Αλικαρνασσού» 
με κωδικό ΠΔΕ 2012ΣΕ06180014 του Επιχειρησιακού 
Προγράμματος «Ανταγωνιστικότητα και Επιχειρηματι¬ 
κότητα» στο πλαίσιο του άξονα προτεραιότητας 04 
«Ολοκλήρωση του ενεργειακού συστήματος της χώρας 
και ενίσχυση της αειφορίας» (το ποσοστό της χρηματο¬ 
δότησης είναι 15% από Εθνικούς Πόρους και 85% από 
κοινοτικούς πόρους). 

Ο κύριος του έργου διατηρεί το δικαίωμα να μην 
προχωρήσει σε υπογραφή της σχετικής σύμβασης στην 
περίπτωση που δεν εξασφαλιστεί η κοινοτική συγχρη- 
ματοδότηση. 

Η έναρξη της υλοποίησης του έργου συμπίπτει με την 
υπογραφή του σχετικού συμφωνητικού και η λήξη του 
συμπίπτει με την οριστική παραλαβή του έργου από την 
αρμόδια Υπηρεσία του Δήμου Ηρακλείου και με χρονική 
διάρκεια υλοποίησης εκατόν ογδόντα (180) ημέρες. 

Στο διαγωνισμό γίνονται δεκτοί όσοι πληρούν τις προ¬ 
ϋποθέσεις όπως αναφέρεται αναλυτικά στη διακήρυξη 
και εφόσον δε συντρέχουν οι λόγοι αποκλεισμού τους. 

Η κάθε προσφορά συνοδεύεται με ποινή αποκλεισμού 
από εγγύηση συμμετοχής στο διαγωνισμό, για ποσό 
που αντιστοιχεί σε ποσοστό 2% της προεκτιμόμενης 
αξίας της σύμβασης εκτός Φ.Π.Α. δηλαδή 6.358,00 ΕΥΡΩ. 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Ο χρόνος ισχύος των προσφορών είναι 6 μήνες. 

Η διάθεση του τεύχους της Προκήρυξης καθώς και το 
Έντυπο οικονομικής προσφοράς που θα συμπληρωθεί 
από τους διαγωνιζόμενους θα γίνεται από την Δ/νση 
Τεχνικών Έργων του Δήμου Ηρακλείου, Πληροφορίες 
Διεύθυνση Τεχνικών Έργων και Μελετών του Δήμου 
Ηρακλείου, Σαράντο Γέμελα τηλ.: 2813409850, κατά τις 
εργάσιμες ημέρες και ώρες από τις 09:00 π.μ. και έως 
13:00 μ.μ., προκειμένου να είναι εφικτή η αποστολή τυ¬ 
χόν συμπληρωματικών εγγράφων ή διευκρινίσεων. Προς 
διευκόλυνση των ενδιαφερομένων, το πλήρες κείμενο 
της Προκήρυξης διατίθεται και σε ηλεκτρονική μορφή 
μέσω του διαδικτύου στη διεύθυνση νννννν.όθΓα^Ιίοη.ρΓ. 

Η Περίληψη της Διακήρυξης θα αναρτηθεί σε πίνακα 
ανακοινώσεων του Δήμου, στο ΦΕΚ ΔΗΜΟΣΙΩΝ συμβά¬ 
σεων, στον ελληνικό τύπο, στην ιστοσελίδα του Δήμου 
για 15 ημέρες τουλάχιστον πριν από τη διενέργεια του 
διαγωνισμού και στο πρόγραμμα ΔΙΑΥΓΕΙΑ. 

Ο Αντιδήμαρχος Τεχνικών Έργων 
Συντήρησης και Αυτεπιστασίας Ηρακλείου 

ΧΑΡΗΣ ΜΑΜΟΥΛΑΚΗΣ 

-♦- 

(4) 

ΔΗΜΟΣ ΗΡΑΚΛΕΙΟΥ 
Αριθμ. 15934/10-02-2015 

Ο Δήμος Ηρακλείου, σύμφωνα με την 864/22-12-2014 
απόφαση της Οικονομικής του Επιτροπής, προκηρύσ¬ 
σει ανοικτή δημοπρασία με σφραγισμένες προσφορές 
και κριτήριο κατακύρωσης την χαμηλότερη τιμή για 
την επιλογή αναδόχου για την κατασκευή του έργου: 
«ΟΛΟΚΛΗΡΩΜΕΝΗ ΠΑΡΕΜΒΑΣΗ ΕΞΟΙΚΟΝΟΜΗΣΗΣ 
ΕΝΕΡΓΕΙΑΣ ΣΕ ΚΟΙΝΟΧΡΗΣΤΟΥΣ ΧΩΡΟΥΣ ΤΗΣ ΔΗΜΟ¬ 
ΤΙΚΗΣ ΕΝΟΤΗΤΑΣ ΝΕΑΣ ΑΛΙΚΑΡΝΑΣΣΟΥ ΤΟΥ ΔΗΜΟΥ 
ΗΡΑΚΛΕΙΟΥ ΚΡΗΤΗΣ». 

Προϋπολογισμού 202.435,70 Ευρώ (με αναθεώρηση 
και Φ.Π.Α.) 

Στο αντικείμενο του διαγωνισμού περιλαμβάνεται 
κάθε υλικό, εργασία και υποχρέωση, που περιγράφεται 
αναλυτικά στην παρούσα διακήρυξη και τα παραρτή- 
ματά της. 

Στο διαγωνισμό δικαιούνται να συμμετάσχουν: 

1. Μεμονωμένες εργοληπτικές επιχειρήσεις: 
α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ.., εφόσον ανήκουν στην τάξη Α1 και άνω για έργα 
κατηγορίας ΟΙΚΟΔΟΜΙΚΑ και τάξη Α1 και άνω για ΗΛΕ- 
ΚΤΡΟΜΗΧΑΝΟΛΟΓΙΚΑ ΕΡΓΑ . 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα 
οποία δεν τηρούνται επίσημοι κατάλογοι αναγνωρι¬ 


σμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια με το δημοπρατούμενο, από 
ποιοτική και ποσοτική άποψη. 

2. Κοινοπραξίες εργοληπτικών επιχειρήσεων εγγε¬ 
γραμμένων στην τάξη Α1 και άνω για έργα κατηγορίας 
ΟΙΚΟΔΟΜΙΚΑ και τάξη Α1 και άνω για ΗΛΕΚΤΡΟΜΗ- 
ΧΑΝΟΑΟΓΙΚΑ ΕΡΓΑ με τις προϋποθέσεις της παρ. 10 
του άρθρου 16 του ΚΔΕ (αναβάθμιση ορίου λόγω κοι¬ 
νοπραξίας). 

Όσοι επιθυμούν να λάβουν μέρος στο διαγωνισμό πρέ¬ 
πει να υποβάλλουν προσφορές, σύμφωνα με τα οριζό¬ 
μενα στην παρούσα διακήρυξη το αργότερο μέχρι την 
03-03-2015, ημέρα Τρίτη και ώρα 10:00", στην αρμόδια 
επιτροπή για την διεξαγωγή του διαγωνισμού. Ο τόπος 
υποβολής των προσφορών είναι το Δημαρχιακό Κατά¬ 
στημα της Νέας Αλικαρνασσού του Δήμου Ηρακλείου, 
Οδός Αρτεμίσιας και Διονύσου 13 Α, Τ.Κ.71601. 

Προσφορές που θα κατατεθούν μετά την παραπάνω 
ημερομηνία και ώρα λογίζονται ως εκπρόθεσμες, απορ¬ 
ρίπτονται ως απαράδεκτες και επιστρέφονται. 

Οι ενδιαφερόμενοι θα υποβάλλουν το φάκελο προ¬ 
σφοράς τους, ιδιοχείρως ή αποστέλλοντας τον ταχυ¬ 
δρομικά με συστημένη επιστολή ή μέσω οουπβΓ στο 
γραφείο πρωτοκόλλου του Δήμου Ηρακλείου. Στη περί¬ 
πτωση της ταχυδρομικής αποστολής, ο Δήμος ουδεμία 
ευθύνη φέρει για το χρόνο και το περιεχόμενο των 
φακέλων προσφοράς που θα αποσταλούν. 

Η αποσφράγιση των προσφορών θα γίνει στις 03-03- 
2015 ημέρα Τρίτη και ώρα 10:00 στο Δημαρχιακό Κατά¬ 
στημα της Νέας Αλικαρνασσού του Δήμου Ηρακλείου, 
από την τριμελή Επιτροπή που έχει οριστεί με απόφαση 
της Οικονομικής Επιτροπής του Δήμου. 

Αν για οποιονδήποτε λόγο δεν διεξαχθεί η δημοπρα¬ 
σία την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμιά προσφορά, θα διενεργηθεί σε 
νέα ημερομηνία που θα καθορίσει με πράξη της η Προ- 
ϊσταμένη Αρχή και η οποία θα γνωστοποιηθεί με φαξ 
πέντε (5) τουλάχιστον εργάσιμες ημέρες πριν τη νέα 
ημερομηνία, σε όσους έλαβαν τεύχη του διαγωνισμού 
και την ίδια ώρα(10:00 π.μ.). Η ίδια διαδικασία μπορεί να 
επαναληφθεί και δεύτερη φορά με τους ίδιους όρους 
και προϋποθέσεις. 

Ο συνολικός προϋπολογισμός Μελέτης του έργου 
ανέρχεται σε 202.435,70Ευρώ και αναλύεται σε: 

Δαπάνη Εργασιών: 120.112,89 € (Οικοδομικά: 61.414,98€ 
και Ηλεκτρομηχανολογικά: 58.697,91€) 

Γενικά έξοδα και Όφελος εργολάβου (Γ,Ε.+Ο.Ε.): 
21.620,32 € 

Απρόβλεπτα (ποσοστού 15% επί της δαπάνης εργα¬ 
σιών και του κονδυλίου Γ.Ε.+ Ο.Ε.): 21.259,98€ 

Αναθεώρηση: 1.588,68 € 

Φόρος Προστιθέμενης Αξίας: 37.853,83€ 

Το έργο χρηματοδοτείται από το Ευρωπαϊκό Ταμείο 
Περιφερειακής Ανάπτυξης (ΕΤΠΑ), από πιστώσεις της 
πράξης «Εξοικονόμηση Ενέργειας Νέας Αλικαρνασσού» 
με κωδικό ΠΔΕ 2012ΣΕ06180014 του Επιχειρησιακού 
Προγράμματος «Ανταγωνιστικότητα και Επιχειρηματι¬ 
κότητα» στο πλαίσιο του άξονα προτεραιότητας 04 
«Ολοκλήρωση του ενεργειακού συστήματος της χώρας 
και ενίσχυση της αειφορίας» (το ποσοστό της χρηματο¬ 
δότησης είναι 15% από Εθνικούς Πόρους και 85% από 
κοινοτικούς πόρους). 

Ο κύριος του έργου διατηρεί το δικαίωμα να μην 
προχωρήσει σε υπογραφή της σχετικής σύμβασης στην 
περίπτωση που δεν εξασφαλιστεί η κοινοτική συγχρη- 
ματοδότηση. 

Η έναρξη της υλοποίησης του έργου συμπίπτει με την 
υπογραφή του σχετικού συμφωνητικού και η λήξη του 
συμπίπτει με την οριστική παραλαβή του έργου από την 
αρμόδια Υπηρεσία του Δήμου Ηρακλείου και με χρονική 
διάρκεια υλοποίησης εκατόν ογδόντα (180) ημέρες. 

Στο διαγωνισμό γίνονται δεκτοί όσοι πληρούν τις προ¬ 
ϋποθέσεις όπως αναφέρεται αναλυτικά στη διακήρυξη 
και εφόσον δε συντρέχουν οι λόγοι αποκλεισμού τους. 

Η κάθε προσφορά συνοδεύεται με ποινή αποκλεισμού 
από εγγύηση συμμετοχής στο διαγωνισμό, για ποσό 
που αντιστοιχεί σε ποσοστό 2% της προεκτιμόμενης 
αξίας της σύμβασης εκτός Φ.Π.Α. δηλαδή 3.291,64 ΕΥΡΩ. 

Ο χρόνος ισχύος των προσφορών είναι 6 μήνες. 

Η διάθεση του τεύχους της Προκήρυξης καθώς και 
το Έντυπο οικονομικής προσφοράς που θα συμπλη¬ 
ρωθεί από τους διαγωνιζόμενους θα γίνεται από την 
Δ/νση ΤεχνικώνΈργων του Δήμου Ηρακλείου, Πληροφο¬ 
ρίες Διεύθυνση ΤεχνικώνΈργων και Μελετών του Δήμου 
Ηρακλείου, Σαράντο Γέμελα τηλ.: 2813409850, κατά τις 
εργάσιμες ημέρες και ώρες από τις 09:00 π.μ. και έως 
13:00 μμ, προκειμένου να είναι εφικτή η αποστολή τυ¬ 
χόν συμπληρωματικών εγγράφων ή διευκρινίσεων. Προς 
διευκόλυνση των ενδιαφερομένων, το πλήρες κείμενο 
της Προκήρυξης διατίθεται και σε ηλεκτρονική μορφή 
μέσω του διαδικτύου στη διεύθυνση νννννν.άθΓδΚΙίοη.ρΓ. 

Η Περίληψη της Διακήρυξης θα αναρτηθεί σε πίνακα 
ανακοινώσεων του Δήμου, στο ΦΕΚ ΔΗΜΟΣΙΩΝ συμβά¬ 
σεων, στον ελληνικό τύπο, στην ιστοσελίδα του Δήμου 
για 15 ημέρες τουλάχιστον πριν από τη διενέργεια του 
διαγωνισμού και στο πρόγραμμα ΔΙΑΥΓΕΙΑ. 

Ο Αντιδήμαρχος ΤεχνικώνΈργων 
Συντήρησης και Αυτεπιστασίας Ηρακλείου 

ΧΑΡΗΣ ΜΑΜΟΥΛΑΚΗΣ 

-♦- 

(5) 

ΝΟΜΟΣ ΛΑΣΙΘΙΟΥ 
ΔΗΜΟΣ ΑΓΙΟΥ ΝΙΚΟΛΑΟΥ 

Αριθμ. 2412 

Ο Δήμος Αγίου Νικολάου διακηρύσσει ότι εκτίθεται 
σύμφωνα με τις διατάξεις του ΕΚΠΟΤΑ (ΥΑ 11389/ΦΕΚ 
185/τ.Β'/23-3-93) σε πρόχειρο διαγωνισμό με σφραγι¬ 
σμένες προσφορές, με κριτήριο κατακύρωσης τη χα¬ 
μηλότερη προσφορά κατ’ είδος, η προμήθεια με τίτλο: 
«ΠΡΟΜΗΘΕΙΑ ΕΙΔΩΝ ΠΡΟΣΤΑΣΙΑΣ» συνολικού ενδει¬ 
κτικού προϋπολογισμού συνολικού ενδεικτικού προϋπο¬ 
λογισμού εβδομήντα δύο χιλιάδων εκατόν εβδομήντα 
έξι ευρώ και είκοσι τριών λεπτών (72.176,23), συμπερι¬ 
λαμβανομένου ΦΠΑ 23% (καθαρή αξία 58.679,86 πλέ¬ 
ον ΦΠΑ 13.496,37). Το κόστος θα αντιμετωπιστεί από 
τον προϋπολογισμό του Δήμου Αγίου Νικολάου, με τον 
οποίο θα υπογράφει σχετική σύμβαση. 

Η προμήθεια των ειδών αφορά χρονικό διάστημα ενός 
έτους από την υπογραφή της σύμβασης. 

Ο φορέας διατηρεί το δικαίωμα προαίρεσης (ορίίοπ) 
και πριν την εξάντληση των ποσοτήτων της μελέτης, 
μπορεί να ζητήσει: 


- αύξηση των ποσοτήτων του προϋπολογισμού της 
μελέτης μέχρι και 20% 

- ή/ και παράταση σύμβασης προμήθειας έως και τρεις 
μήνες πέραν της λήξης της, 

υπό την προϋπόθεση ότι η αύξηση των ποσοτήτων 
και η παράταση αυτή δεν θα επιφέρει υπέρβαση της 
προϋπολογισθείσας δαπάνης του διαγωνισμού, στην 
οποία έχει συνυπολογιστεί το ποσό του δικαιώματος 
προαίρεσης. Εφόσον ο φορέας ασκήσει το παραπάνω 
δικαίωμά του, ο προμηθευτής υποχρεούται να το απο¬ 
δεχθεί και να εκτελέσει την προμήθεια με τους ίδιους 
όρους και προϋποθέσεις, με αυτούς της αρχικής σύμβα¬ 
σης. Επισημαίνεται ότι οι υπηρεσίες του Δήμου δεν υπο- 
χρεούνται να απορροφήσουν το σύνολο της συμβατικής 
ποσότητας. Εφόσον όμως κριθεί σκόπιμη η προμήθεια 
του συνόλου των ποσοτήτων για κάθε προμηθευόμενο 
είδος, ο μειοδότης υποχρεούται να ανταποκριθεί στην 
απαίτηση της Υπηρεσίας. 

Οι ποσότητες των υπό προμήθεια ειδών δεν είναι 
δυνατόν να προσδιοριστούν με ακρίβεια και εξαρτώνται 
από τις ανάγκες του Δήμου. 

Ο διαγωνισμός θα διεξαχθεί ενώπιον της Επιτροπής 
Διενέργειας Διαγωνισμών στο Δημοτικό κατάστημα Αγί¬ 
ου Νικολάου, οδού Γουρνιών 13 και Γιαμπουδάκη, στις 
05-03-2015 ημέρα Πέμπτη και ώρα 12:00 μ. 

Μετά το πέρας αυτής της ώρας λήγει η προθεσμία 
παραλαβής των προσφορών και όσες κατατεθούν θε¬ 
ωρούνται εκπρόθεσμες και επιστρέφονται. Αμέσως 
μετά θα ακολουθήσει η διαδικασία αποσφράγισης των 
προσφορών. 

Στο διαγωνισμό για την υποβολή των προσφορών 
γίνονται δεκτοί φυσικά ή νομικά πρόσωπα, γραμμένα 
στα οικεία μητρώα του άρθρου 7 του ΕΚΠΟΤΑ, συνε¬ 
ταιρισμοί και ενώσεις προμηθευτών, που ασχολούνται 
με την παραγωγή, εμπορία και διάθεση των προς προ¬ 
μήθεια προϊόντων. 

Οι ανωτέρω υποβάλλουν μαζί με την προσφορά τους 
πιστοποιητικό περί εγγραφής στα μητρώα αυτά. 

Μαζί με την προσφορά κατατίθεται εγγύηση συμμε¬ 
τοχής προς το Δήμο Αγίου Νικολάου, για ποσό που 
αντιστοιχεί σε ποσοστό 1% επί της προϋπολογισθείσας 
από την Υπηρεσία, προ ΦΠΑ, δαπάνης των προσφερομέ- 
νων ειδών, που εκδίδεται από πιστωτικά ιδρύματα που 
λειτουργούν νόμιμα στα κράτη- μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου, ή στα 
κράτη- μέρη της Συμφωνίας Δημοσίων Συμβάσεων του 
Παγκοσμίου Οργανισμού Εμπορίου, που κυρώθηκε με το 
Ν. 2513/97 και έχουν, σύμφωνα με τις ισχύουσες διατά¬ 
ξεις, το δικαίωμα αυτό. Μπορούν επίσης να εκδίδονται 
από το ΕΤΑΑ- ΤΣΜΕΔΕ, ή να παρέχονται με γραμμάτιο 
του Ταμείου Παρακαταθηκών και Δανείων, με παρα¬ 
κατάθεση σε αυτό του αντίστοιχου χρηματικού ποσού 
(άρθρο 157 Ν. 4281/14). 

Οι εγγυήσεις ανεξάρτητα από το όργανο που τις εκδί¬ 
δει και τον τύπο που περιβάλλονται, πρέπει απαραίτητα 
να αναφέρουν και τα οριζόμενα από τη διακήρυξη του 
διαγωνισμού (άρθρο 5, παρ. Β περί εγγυητικών). 

Οι προμηθευτές στους οποίους θα γίνει η κατακύρω- 
ση της προμήθειας, υποχρεούνται να καταθέσουν προ 
ή κατά της υπογραφής της σύμβασης εγγύηση καλής 
εκτέλεσης για ποσό ίσο με το 2% της συνολικής συμ¬ 
βατικής αξίας χωρίς το Φ.Π.Α. 

Λεπτομέρειες των όρων διακήρυξης και τεχνικών προ¬ 
διαγραφών για τα προς προμήθεια είδη βρίσκονται στα 
γραφεία του Δήμου και οι ενδιαφερόμενοι μπορούν να 
ενημερώνονται τις εργάσιμες ημέρες και ώρες στο τη¬ 
λέφωνο 28410-89923, φαξ 28410 89939. 

Άγιος Νικόλαος, 17 Φεβρουάριου 2015 

Ο Δήμαρχος 
ΑΝΤΩΝΙΟΣ ΖΕΡΒΟΣ 

-♦- 

( 6 ) 

ΔΗΜΟΣ ΙΕΡΑΠΕΤΡΑΣ 
Αριθμ. 1810/16-2-2015 

1. Ο Δήμος Ιεράπετρας προκηρύσσει Διεθνή Δημό¬ 
σιο ανοιχτό ηλεκτρονικό μειοδοτικό διαγωνισμό, με 
σφραγισμένες προσφορές, σύμφωνα με τις διατάξεις 
Ε.Κ.Π.Ο.Τ.Α. (Υ.Α. 11389/93) όπως συμπληρωθήκαν με 
πις διατάξεις των Ν 4281/2014 (160 Α), του Ν.4155/2013 
(120 Α,του Ν.4205/2013 (242 Α) (άρθ. 9, παρ. 4β), την Υ.Α. 
Π1/2390/16-10-2013 (2677 Β), τις σχετικές του Π.Δ. 59/2007 
όπως ισχύει, για τη προμήθεια με τίτλο «Προμήθεια και 
εγκατάσταση συστήματος επεξεργασίας λυμάτων με 
προκατασκευασμένες μονάδες Τ.Κ. Παχειάς Άμμου» 
με κριτήριο κατακύρωσης τη συμφερότερη προσφορά. 

Η προϋπολογιζόμενη δαπάνη της προμήθειας είναι 
172.200,00 € (με ΦΠΑ 23%). 

Η προμήθεια χρηματοδοτείται από το Επιχειρησιακό 
Πρόγραμμα Κρήτης και νήσων Αιγαίου 2007-2013 μέσω 
της δράσης «επεξεργασία υδάτων λύματα» και ίδιους 
πόρους του Δήμου Ιεράπετρας. Το Ε.Π. Κρήτης και Νή¬ 
σων Αιγαίου 2007 - 2013 συγχρηματοδοτείται από το 
Ευρωπαϊκό Ταμείο Περιφερειακής Ανάπτυξης ( Ε.Τ.Π.Α) 
(Αριθμός ΣΑΕΠ 002/8 με Κ.Α. 2013ΕΠ00280177). (κωδικός 
ΟΠΣ ΕΡΓΟΡΑΜΑ : ΜΙδ 446903). 

Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ) μέσω της διαδικτυακής 
πύλης νννννν.ρΓοπιίΙΙιβυε.οον.ςΓ του συστήματος. 

2. Ο διαγωνισμός θα διεξαχθεί ηλεκτρονικά στην Δι- 
αδικτυακή πύλη νννννν.ρΓοπιίΙίΐθϋδ.ρον.ρΓ του συστήματος 
Ε.Σ.Η.ΔΗ.Σ..ΗΜΕΡΟΜΗΝΙΑ και ώραΈΝΑΡΞΗΣ ΥΠΟΒΟΛΗΣ 
ΠΡΟΣΦΟΡΩΝ: 24/03/2015 και ώρα 17:00 

ΚΑΤΑΛΗΚΤΙΚΗ ΗΜΕΡΟΜΗΝΙΑ και ώρα ΥΠΟΒΟΛΗΣ 
ΠΡΟΣΦΟΡΩΝ: 31/03/2015 και ώρα 17:00 (ώρα λήξης υπο¬ 
βολής των προσφορών). Η ηλεκτρονική αποσφράγιση 
των προσφορών γίνεται τέσσερεις (4) εργάσιμες ημέρες 
μετά την καταληκτική ημερομηνία υποβολής των προ¬ 
σφορών δηλαδή 6/4/2015 και ώρα 10:00 π.μ. Υπηρεσία 
που εκτελεί το Διαγωνισμό : Τμήμα προμηθειών Δήμου 
Ιεράπετρας. 

3. Δικαίωμα συμμετοχής στο διαγωνισμό έχουν οι οι¬ 
κονομικοί φορείς : 

α) όλα τα φυσικά ή νομικά πρόσωπα, ημεδαπά ή αλ¬ 
λοδαπά που είναι νόμιμοι κατασκευαστές ή και προμη¬ 
θευτές συστημάτων επεξεργασίας λυμάτων 

β) ενώσεις κατασκευαστών ή και προμηθευτών που 
υποβάλλουν κοινή προσφορά 

γ) συνεταιρισμοί κατασκευαστών ή και προμηθευτών 

δ) κοινοπραξίες κατασκευαστών ή και προμηθευτών 
που υφίστανται ή πρόκειται να συσταθούν σύμφωνα με 
τη νομοθεσία ενός κράτους μέλους της Ε.Ε. ή χώρας 
του Ε.Ο.Χ. ή χώρας που είναι συμβαλλόμενο μέλος στη 


Συμφωνία Δημοσίων Συμβάσεων του Π.Ο.Ε. ή τρίτης 
χώρας που έχει συνάψει ευρωπαϊκή συμφωνία με την 
Ε.Ε. και έχουν την καταστατική τους έδρα, την κεντρική 
διοίκηση ή την κύρια εγκατάσταση τους στο εσωτερι¬ 
κό της Ε.Ε. του Ε.Ο.Χ. και στο εσωτερικό των χωρών 
που είναι συμβαλλόμενα μέρη στη συμφωνία δημοσίων 
συμβάσεων του Π.Ο.Ε. ή έχουν υπογράψει ευρωπαϊκή 
συμφωνία με την Ε.Ε. 

Οι ενώσεις, συνεταιρισμοί και κοινοπραξίες κατασκευ¬ 
αστών ή και προμηθευτών δεν υποχρεούται να λαμβά¬ 
νουν ορισμένη νομική μορφή προκειμένου να υποβάλ¬ 
λουν την προσφορά, αλλά υποχρεούται να υποβάλλουν 
υπεύθυνη δήλωση του Ν. 1599/86 περί συστάσεως του 
αντίστοιχου νομικού σχήματος, εφόσον καταστούν ανά- 
δοχοι. Η επιλεγείσα ένωση, συνεταιρισμός ή κοινοπραξία 
υποχρεούται να πράξει τούτο σε διάστημα δέκα ημερών 
το αργότερο από την κοινοποίηση του αποτελέσματος 
της δημοπρασίας εάν κατακυρωθεί σε αυτό το σχήμα 
η σύμβαση. 

Για την συμμετοχή στο διαγωνισμό οι ενδιαφερόμε¬ 
νοι οικονομικοί φορείς απαιτείται να διαθέτουν ψηφι¬ 
ακή υπογραφή, χορηγούμενη από πιστοποιημένη αρχή 
παροχής ψηφιακής υπογραφής και να εγγραφούν στο 
ηλεκτρονικό σύστημα (Ε.Σ.Η.ΔΗ.Σ. - Διαδικτυακή πύλη 
νννννν.ρΓοπιίΙΐΊθυε.ρον^Γ) ακολουθώντας την σχετική δι¬ 
αδικασία εγγραφής. 

4. Οι προσφορές θα είναι σε Ελληνική γλώσσα διαφο¬ 
ρετικά θα αποκλείονται. Θα συνοδεύονται υποχρεωτικά 
από εγγύηση συμμετοχής υπέρ του συμμετέχοντος για 
ποσό που θα καλύπτει το 2% της συνολικής προϋπο- 
λογισθείσας δαπάνης χωρίς το ΦΠΑ ήτοι 2.800,00 €. 
Κάθε προσφορά δεσμεύει αυτόν που την υποβάλλει 
για διάστημα τουλάχιστον 180 ημερολογιακών ημερών 
από την επόμενη της ημέρας του διαγωνισμού . Η δι¬ 
άρκεια ισχύος των εγγυητικών επιστολών ορίζεται σε 
επτά (7) τουλάχιστον ημερολογιακούς μήνες από την 
καταληκτική ημερομηνία διεξαγωγής του διαγωνισμού. 

Η εγγύηση συμμετοχής θα συνταχθεί στην Ελληνι¬ 
κή γλώσσα, θα απευθύνεται στο Δήμο Ιεράπετρας και 
παρέχεται με εγγυητικές επιστολές αναγνωρισμένων 
Τραπεζών ή του Ταμείου Συντάξεως Μηχανικών 

Εργοληπτών Δημ. Έργων. Μπορεί επίσης να παρέ¬ 
χεται και με γραμμάτιο του Ταμείου Παρακαταθηκών 
και Δανείων, για παρακατάθεση σ’ αυτό, του αντίστοι¬ 
χου χρηματικού ποσού, ή με οποιοδήποτε άλλο τρόπο 
ορίζουν οι σχετικές διατάξεις. Προσφορά ή εγγύηση 
που ορίζει χρόνο μικρότερο του παραπάνω οριζόμενου, 
απορρίπτεται ως απαράδεκτη. 

5. Η συνολική προθεσμία περάτωσης της εγκατά¬ 
στασης (προμήθειας) ανέρχεται σε τέσσερις (4) μήνες 
με αρχή την ημερομηνία υπογραφής της Εργολαβικής 
Σύμβασης. 

Ο χρόνος συντήρησης και λειτουργίας θα είναι του¬ 
λάχιστον πέντε (5) χρόνια μετά την ολοκλήρωση και 
την παραλαβή του υποέργου και ο χρόνος εγγύησης 
θα είναι τουλάχιστον δέκα (10) χρόνια. 

6. Προβλέπεται η δυνατότητα χορήγησης προκαταβο¬ 
λής στον Ανάδοχο, σύμφωνα με την εγκύκλιο 9 και 10 
του ΥΠΕΚΑ με αρ. πρωτ. Δ17α/01/68/ΦΝ433.α/26-4-2012 
και Δ17α/05/73/ΦΝ433.α/9-5-2012 αντίστοιχα και του 
άρθρου 51 του Ν.3669/08, κατ' εφαρμογή του άρθρου 
242 του Ν.4072/2012 (ΦΕΚ Α'86 ) που προβλέπεται στη 
παράγραφο 15 στο άρθρο 25 του Ν.3614/2007 (ΦΕΚ 

Α'267) όπως συμπληρώθηκε με την παράγραφο Ια του 
τέταρτου άρθρου του Ν.4156/2013 (ΦΕΚ ΑΊ22/31-5-2013). 

7. ΔΕΝ προβλέπεται η πληρωμή πριμ στην σύμβαση 
που θα συνασθεί. 

8. Κατά τα λοιπά ο διαγωνισμός θα γίνει σύμφωνα με 
την αναλυτική διακήρυξη, τα λοιπά τεύχη δημοπράτησης 
καθώς και τη σχετική μελέτη όπως έχουν συνταχθεί από 
την Δ/νση Τεχνικών Υπηρεσιών του Δήμου Ιεράπετρας. 
Τα τεύχη δημοπράτησης θα αναρτηθούν στην ιστοσε¬ 
λίδα του Δήμου Ιεράπετρας (νννννν.ίθΐ'αρθΐΐ'α.οον.ρι·) και 
στο ΕΣΗΔΗΣ μέσω της Διαδικτυακής του πύλης νννννν. 
ρΓοπιίΙάθυε.ρον.ρΓ. από όπου και παραλαμβάνονται από 
τους οικονομικούς φορείς 

Περίληψη της προκήρυξης θα δημοσιευτεί στο δι¬ 
αδίκτυο (στο Πρόγραμμα ΔΙΑΥΓΕΙΑ και στο Κεντρικό 
Ηλεκτρονικό Μητρώο Δημοσίων Συμβάσεων ). 

Συμπληρωματικές πληροφορίες ή διευκρινήσεις, 
σχετικές με τα έγγραφα του διαγωνισμού μπορούν να 
υποβληθούν από τους οικονομικούς φορείς-ενδιαφερό- 
μενους μέχρι τις 18-3-2015 και ώρα 17:00 μ.μ. και αυτές 
(πληροφορίες ή διευκρινίσεις) θα παρέχονται από μέ¬ 
ρους της αναθέτουσας αρχής μέχρι τις 24-3-2015 και 
ώρα 17:00 μ.μ. 

Τα σχετικά αιτήματα υποβάλλονται ηλεκτρονικά μόνο 
στο δικτυακό τόπο του διαγωνισμού μέσω της Διαδι- 
κτυακής πύλης νννννν.ρΓοπιίΙίίθυδ.ρον.ρΓ, του Ε.Σ.Η.ΔΗ.Σ. 
μόνο από εγγεγραμμένους στο σύστημα οικονομικούς 
φορείς. Τα αιτήματα, συνοδεύονται υποχρεωτικά από 
επισυναπτόμενο ηλεκτρονικό αρχείο ερωτήσεων σε 
μορφή αρχείου ράί, με ψηφιακή υπογραφή διαφορετι¬ 
κά δεν εξετάζονται. 

Τα έξοδα δημοσιεύσεως στον Ελληνικό Τύπο βαρύ¬ 
νουν τον Ανάδοχο. 

Ο Δήμαρχος 

ΘΕΟΔΟΣΙΟΣ ΚΑΛΑΝΤΖΑΚΗΣ 

-♦- 

(7) 


ΝΟΜΟΣ ΣΕΡΡΩΝ 
ΔΗΜΟΣ ΣΕΡΡΩΝ 

Αριθμ. 7268 

Ο Δήμος Σερρών διακηρύττει ότι την 24η του μηνάς 
Μαρτίου του έτους 2015 ημέρα Τρίτη και ώρα 10.00 
π.μ. (λήξη παράδοσης των προσφορών) στο Δημαρχείο 
Σερρών, θα διεξαχθεί θα διεξαχθεί με ανοιχτή Δημο¬ 
πρασία με το σύστημα: Προσφορά με ενιαίο ποσοστό 
έκπτωσης, του άρθρου 5 του Ν.3669/08, για την κατα¬ 
σκευή του έργου με τίτλο: «ΣΥΝΤΗΡΗΣΗ ΚΑΙ ΕΠΙΣΚΕΥΗ 
ΑΓΡΟΤΙΚΗΣ ΟΔΟΠΟΙΙΑΣ Τ.Κ. ΟΡΕΙΝΗΣ & Τ. Κ. ΆΝΩ 
ΒΡΟΝΤΟΥΣ ΕΤΟΥΣ 2015». 

Το έργο ανήκει στην κατηγορία ΟΔΟΠΟΙΙΑ με προϋ¬ 
πολογισμό 30.000,00 € (δαπάνη εργασιών, ΓΕ και ΟΕ, 
απρόβλεπτα, αναθεώρηση και ΦΠΑ). 

Αναλυτικά: 

Δαπάνη εργασιών: 17.712,50€ 

Γενικά έξοδα και όφελος εργολάβου: 3.188,25 € 

Απρόβλεπτα: 3.135,11 € 

Αναθεώρηση: 354,38 € 

ΦΠΑ: 5.609,76 € 

Οι ενδιαφερόμενοι μπορούν να λάβουν γνώση, να 
παραλαμβάνουν τα συμβατικά τεύχη του διαγωνισμού 
(Διακήρυξη, Συγγραφή Υποχρεώσεων κ.λπ.) από την 


έδρα του Δήμου Σερρών (και διεύθυνση) Κων. Καρα¬ 
μανλή 1, μέχρι τις 19-03-2015. Πληροφορίες στο τηλέ¬ 
φωνο 2321350121, αρμόδιοι υπάλληλοι Πανίδου Ευτυχία, 
Αναγνωστίδου Αικατερίνη. Η διακήρυξη του έργου έχει 
συνταχθεί κατά το εγκεκριμένο από τον υπουργό ΠΕ- 
ΧΩΔΕ υπόδειγμα τύπου Β'. 

Στο διαγωνισμό δικαιούνται να συμμετάσχουν: 

1. Μεμονωμένες εργοληπτικές επιχειρήσεις: 

α) Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ., εφόσον ανήκουν στην Α1 και άνω τάξη, για έργα 
κατηγορίας ΟΔΟΠΟΙΙΑΣ καθώς και εργοληπτικές επι¬ 
χειρήσεις εγγεγραμένες στα Περιφερειακά Μητρώα που 
έχουν τα νόμιμα προσόντα. 

β) Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ) Προερχόμενες από ως ανωτέρω β' κράτη, στα 
οποία δεν τηρούνται επίσημοι κατάλογοι αναγνωρι¬ 
σμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια με το δημοπρατούμενο, από 
ποιοτική και ποσοτική άποψη. 

2. Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
ΚΔΕ. Το ποσοστό συμμετοχής της κάθε επιχείρησης στο 
κοινοπρακτικό σχήμα προκύπτει από τον προϋπολογι¬ 
σμό της κατηγορίας για την οποία αυτή συμμετέχει και 
δεν είναι απαραίτητο να αναγράφεται, στην περίπτωση 
δε που αναγραφεί λανθασμένα, δεν επηρεάζεται το κύ¬ 
ρος της συμμετοχής της επιχείρησης και της κοινοπρα¬ 
ξίας. Κατηγορία εργασιών με ποσοστό κάτω του 10% 
του προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

4. Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσε¬ 
ων κατ' εφαρμογή της παρ. 9 του άρθρου 16 του ΚΔΕ 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

Εγγύηση συμμετοχής στον διαγωνισμό ορίζεται σε 2% 
επί του προϋπολογισμού του έργου χωρίς τα κονδύλια 
της αναθεώρησης και του Φ.Π.Α. δηλαδή 487,80 ΕΥΡΩ 

και η σχετική εγγυητική επιστολή θα απευθύνεται προς 
το Δήμο Σερρών, Η ισχύς της θα είναι τουλάχιστον έξι 
(6) μηνών και 30 ημερών, από την ημερομηνία δημοπρά- 
τησης. Ο χρόνος ισχύος των προσφορών είναι έξι (6) 
μήνες από την ημερομηνία υποβολής των. 

Δεν προβλέπεται η χορήγηση προκαταβολής στον 
Ανάδοχο. 

Το αποτέλεσμα της δημοπρασίας θα εγκριθεί από την 
Οικονομική Επιτροπή του Δήμου Σερρών. 

Σέρρες, 18 Φεβρουάριου 2015 

Ο Αντιδήμαρχος Έργων - Υποδομών 
και Καθημερινότητας 
ΗΛΙΑΣ ΓΚΟΤΣΗΣ 

-♦- 

( 8 ) 

ΑΝΩΤΑΤΟ ΕΚΠΑΙΔΕΥΤΙΚΟ ΙΔΡΥΜΑ 
ΠΕΙΡΑΙΑ ΤΕΧΝΟΛΟΓΙΚΟΥ ΤΟΜΕΑ 
(ΤΕΙ ΠΕΙΡΑΙΑ) 

Αριθμ. 475 

Το Α.Ε.Ι Πειραιά Τ.Τ προκηρύσσει Ηλεκτρονικό Διε¬ 
θνή Ανοικτό Διαγωνισμό με κριτήριο τη συμφερότε- 
ρη προσφορά για την Καθαριότητα των κτιρίων του 
Α.Ε.Ι Πειραιά Τ.Τ με διάρκεια σύμβασης δύο (2) ετών, 

προϋπολογιζόμενης δαπάνης 1.584.000 € συμπεριλαμ¬ 
βανομένου του Φ.Π.Α 23%, με δικαίωμα παράτασης για 
ένα (1) χρόνο ποσού 792.000,00€ συμπεριλαμβανομένου 
ΦΠΑ 23% έπειτα από απόφαση του αρμοδίου οργά¬ 
νου, σύμφωνα με τις διατάξεις του Π.Δ. 60/2007 και 
του Π.Δ. 118/2007 και όλων των άλλων διατάξεων περί 
προμηθειών κατά το μέρος που δεν αντίκειται αυτών. 
Η χρηματοδότηση θα γίνει 100% από τον τακτικό προ¬ 
ϋπολογισμό του Ιδρύματος. 

Δικαίωμα συμμετοχής έχουν τα Φυσικά πρόσωπα (Ελ¬ 
ληνες πολίτες και Αλλοδαπού, Νομικά πρόσωπα Ημε¬ 
δαπά ή Αλλοδαπά, Συνεταιρισμοί, Ενώσεις Προμηθευ¬ 
τών που υποβάλλουν κοινή προσφορά και Κοινοπραξία 
Προμηθευτών. 

Κωδικός ΟΡν 90911200-8 Υπηρεσίες καθαρισμού κτι¬ 
ρίων. 

• Ημερομηνία και ώρα έναρξης υποβολής προσφορών: 
Τρίτη 14/4/2015, και ώρα 9.00 π.μ. 

• Καταληκτική ημερομηνία και ώρα υποβολής προ¬ 
σφορών : Τρίτη 21/4/2015, και ώρα 15.00. 


• Η αποσφράγιση των προσφορών θα γίνει τέσσερεις 
(4) εργάσιμες ημέρες μετά την καταληκτική ημερομηνία 
υποβολής των προσφορών : Τρίτη 28/04/2015, και ώρα 
9.00 π.μ. 

Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ) μέσω της διαδικτυακής 
πύλης νννννν.ρΓοπιίίόθυε.ρον.ρΓ του συστήματος . 

Οι προσφορές υποβάλλονται από τους οικονομικούς 
φορείς μόνο ηλεκτρονικά, μέσω της διαδικτυακής πύ¬ 
λης νννννν.ρΓοπιίΙΙίθυε.ρον.ρΓ, του Ε.Σ.Η.ΔΗ.Σ. μέχρι την 
καταληκτική ημερομηνία και ώρα που ορίζει η παρού¬ 
σα διακήρυξη, στην Ελληνική γλώσσα, σε ηλεκτρονικό 
φάκελο, σύμφωνα με τα αναφερόμενα στο Ν. 4155/13 
(ΦΕΚ/Α/29-5-2013), στο άρθρο 11 της Υ.Α. Π1/2390/2013 
(ΦΕΚ/Β/2677/21 -10-2013) «Τεχνικές λεπτομέρειες και 
διαδικασίες λειτουργίας του Εθνικού Συστήματος 
Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)», 
στο Π.Δ.60/07 και 118/07 και τα καθοριζόμενα στην 
παρούσα διακήρυξη. 

Μετά την παρέλευση της καταληκτικής ημερομηνίας 
και ώρας, δεν υπάρχει η δυνατότητα υποβολής προ¬ 
σφοράς στο σύστημα. 

Το πλήρες σώμα της Διακήρυξης είναι διαθέσιμο 
σε ηλεκτρονική μορφή στην ιστοσελίδα του Α.Ε.Ι ΠΕΙ¬ 
ΡΑΙΑ Τ.Τ μέσω της ηλεκτρονικής διεύθυνσης άΙΙρ:// 
ΙθίρίΓ.ςΓ, στο Κεντρικό Μητρώο Δημοσίων Συμβάσεων 
(Κ.Η.Μ.ΔΗ.Σ),στον ιστότοπο του προγράμματος Διαύγεια 
και στην πλατφόρμα του Εθνικού Συστήματος Ηλεκτρο¬ 
νικών Δημοσίων Συμβάσεων (Ε.Σ.Η.ΔΗ.Σ). 

Για να υποβληθούν αιτήματα παροχής συμπληρωματι¬ 
κών πληροφοριών - διευκρινίσεων, οι οικονομικοί φορείς 
πρέπει να είναι εγγεγραμμένοι στο σύστημα δηλαδή 
να διαθέτουν σχετικά διαπιστευτήρια που τους έχουν 
χορηγηθεί (όνομα χρήστη και κωδικό πρόσβασης). Το 
ηλεκτρονικό αρχείο με το κείμενο των ερωτημάτων 
απαιτείται να είναι ψηφιακά υπογεγραμμένο. Τα σχετικά 
αιτήματα υποβάλλονται ηλεκτρονικά μόνο στο δικτυακό 
τόπο του διαγωνισμού μέσω της Διαδικτυακής πύλης 
νννννν.ρΓοηηΙΙΐΊθυε.ςιον.ς)!·, του Ε.Σ.Η.ΔΗ.Σ. 

Αιγάλεω, 17 Φεβρουάριου 2015 

Ο Πρόεδρος 
ΛΑΖΑΡΟΣ ΒΡΥΖΙΔΗΣ 

